Ο **Βίκεντιι Βιατσεσλάβοβιτς Χβόικα** (ουκρανικά: Вікентій В'ячеславович Хвойка‎ ; ρωσικά: Викентий Вячеславович Хвойка‎ ; τσεχικά: Vincenc Častoslav Chvojka‎ ; γεννήθηκε **Čeněk Chvojka** ; 1850-1914) ήταν ένας Ουκρανός-Ρώσος αρχαιολόγος. Είχε γεννηθεί στην Τσεχία και ανακάλυψε το νεολιθικό πολιτισμό της Τρυπιλίας της Ουκρανίας. Επίσης ερεύνησε τους Σκύθες,το πολιτισμό Ζαρουμπίντσι, τον πολιτισμό Τσερνιάκοφ και τους πρώιμους σλαβικούς αρχαιολογικούς πολιτισμούς .

Βιογραφία
---------

 Αναμνηστικό νόμισμα που εκδόθηκε για την 150η επέτειο από τη γέννηση του Χβόικα
Ο Χβόικα γεννήθηκε στις 21 Φεβρουαρίου 1850 στο χωριό Σεμίν στο Βασίλειο της Βοημίας (τότε μέρος της αυστριακής αυτοκρατορίας). Αφού αποφοίτησε από την Ακαδημία Εμπορίου στο Χρούντιμ, έζησε στην Πράγα για λίγο καιρό πριν μεταναστεύσει στη Ρωσική Αυτοκρατορία. Από το 1876 έζησε στο Κίεβο και εργάστηκε ως δάσκαλος. Έστρεψε την προσοχή του στην αρχαιολογία το 1890 και ανέσκαψε την περιοχή γύρω από το Κίεβο και την περιοχή του Δνείπερου. Ήταν ένας από τους ιδρυτές του Μουσείου Αρχαιοτήτων και Τέχνης του Κιέβου, τώρα του Εθνικού Ιστορικού Μουσείου, και πρώτος επιμελητής της αρχαιολογικής του συλλογής. 

Ο Χβόικα ανακάλυψε τον πολιτισμό της Τρυπιλίας στην Ουκρανία. Το ακριβές έτος της ανακάλυψής του είναι αβέβαιο: έχουν αναφερθεί τα έτη 1893,  1896  και 1887.  Παρουσίασε τα ευρήματά του στο 11ο Συνέδριο Αρχαιολόγων το 1897. Ο ίδιος πολιτισμός ανακαλύφθηκε στη Ρουμανία περίπου την ίδια εποχή, όπου ονομαζόταν ο πολιτισμός Κουκουτένι.

Ο Χβόικα πέθανε στο Κίεβο στις 20 Οκτωβρίου 1914. Είναι θαμμένος στο νεκροταφείο Μπαϊκόβε .

Κληρονομιά
----------

Το 1962, η οδός Νοβοκιριλοφσκάγια στο Κίεβο, όπου ο Χβόικα έζησε από το 1898 έως το θάνατό του το 1914, μετονομάστηκε προς τιμήν του και εγκαταστάθηκε εκεί μια αναμνηστική πλάκα.

Το 2000, η Εθνική Τράπεζα της Ουκρανίας εξέδωσε ένα αναμνηστικό νόμισμα δύο χρίβνα για την επέτειο των 150 χρόνων από τη γέννηση του Χβόικα.

Παραπομπές
----------

1. 1 2  (Ρωσικά) *Μεγάλη Ρωσική Εγκυκλοπαίδεια*. Η Μεγάλη Ρωσική Εγκυκλοπαίδεια. Μόσχα. bigenc.ru/archeology/text/4663336. Ανακτήθηκε στις 13  Σεπτεμβρίου 2021.
2. ↑  *birth registry*.
3. 1 2 3  *The Fine Art Archive*. cs.isabart.org/person/124534. Ανακτήθηκε στις 1  Απριλίου 2021.
4. 1 2 3 4 5  Хвойка Викентий Вячеславович (στα Ρωσικά). [*νεκρός σύνδεσμος*]
5. ↑  «Welcome to the Trypillian e-Museum». The Trypillian Civilization Society. Αρχειοθετήθηκε από το πρωτότυπο στις 7 Ιουνίου 2008. Ανακτήθηκε στις 21 Νοεμβρίου 2009.
6. ↑  Videiko, Mykhailo. «Trypillian Civilization in the prehistory of Europe». The Trypillian Civilization Society. Αρχειοθετήθηκε από το πρωτότυπο στις 21 Ιουνίου 2008. Ανακτήθηκε στις 21 Νοεμβρίου 2009.
7. ↑  Taranec, Natalie. «The Trypilska Kultura - The Spiritual Birthplace of Ukraine?». The Trypillian Civilization Society. Αρχειοθετήθηκε από το πρωτότυπο στις 21 Ιουνίου 2008. Ανακτήθηκε στις 21 Νοεμβρίου 2009.

Εξωτερικοί σύνδεσμοι
--------------------

* Πολυμέσα σχετικά με το θέμα  Vikentiy Khvoyka στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 70835203
* LCCN: n2007009385
* ISNI: 0000 0000 8392 441X
* GND: 141737387
* SUDOC: 170522628
* NKC: jk01050446

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
 |

 |